Rainer Fetting

Rainer Fetting (Wilhelmshaven, Mendebaldeko Alemania, 1949ko abenduaren 31) margolari neoespresionista da. Berlingo Goi Mailako Arte Eskolan ikasi zuen, Hans Jaenischekin. 1977an, Berlingo Am Moritzplatz aretpa sortu zuen, eta han egin zuen bakarkako lehen erakusketa. Hurrengo urtean, Brooklyna joan zen Deutscher Akademischer Austauschdienst akademiaren beka batekin. New Yorken, 1982an egin zuen lehen erakusketa. Fettingek homosexuala dela aldarrikatzen du, eta lan askotan jarrera sexualetan agertzen du gizonaren irudia. Velázquez, Van Gogh, Gauguin, Delacroix eta Kirchner margolariak ditu gogoko, eta bere margolanetako batzuk haiei buruzko gogoeta modukoak dira. Alemaniako gaurko margolari ia guztiek bezala, oso margo-oihal handiak erabiltzen ditu.

 Erreferentziak 

Kategoria:Alemaniako margolariak
Kategoria:Gizon homosexualak